বড় খবর! ১৬ পাকিস্তানি ইউটিউব চ্যানেল বন্ধ করল কেন্দ্র

ওয়েব ডেস্ক: পাকিস্তানের (Pakistan) সঙ্গে প্রায় সবরকম কূটনৈতিক সম্পর্ক ভারত ছিন্ন করার পর এবার বেশকিছু পাকিস্তানি ইউটিউব চ্যানেল (Pakistan Youtube Channel) ব্যান করল ভারত (India)। উল্লেখ্য, এর আগে নিষিদ্ধের তালিকায় ছিল পাকিস্তান সরকারের সোশ্যাল মিডিয়া, এবং পাক সংবাদমাধ্যমের সোশ্যাল সাইট। আর এবার ভারত সরকার ব্যান করল বেশকিছু পাকিস্তানি ইউটিউব চ্যানেল।

কেন্দ্রীয় স্বরাষ্ট্রমন্ত্রকের পক্ষ থেকে জানিয়ে দেওয়া হল বন্ধ করা হতে চলেছে পাক ১৬টি ইউটিউব চ্যানেল। তালিকায় রয়েছে: ডন নিউজ, বোল নিউজ, এআরওয়াই নিউজ, সামা টিভি, রাফতার, সামা স্পোর্টস ইত্যাদি। দেখে নিন বিস্তারিত তালিকা

আরও পড়ুন: জঙ্গি দমনে ভারতের পাশে দাঁড়াচ্ছে FBI, বড় ঘোষণা কাশ প্যাটেলের

জানা যাচ্ছে, এই ইউটিউব চ্যানেলগুলির পক্ষ থেকে লাগাতার উস্কানিমূলক, মিথ্যে এবং বিভ্রান্তিমূলক ভুল তথ্য প্রদর্শন করার দরুন ভারতের পক্ষ থেকে ১৬টি পাক ইউটিউব চ্যানেলের সম্প্রচার বন্ধ করা হল।

জানা যাচ্ছে, পহেলগামে জঙ্গি হামলার পর থেকেই পাকিস্তানের সঙ্গে সবরকম সম্পর্ক বাতিলের খাতায় ফেলেছে ভারত। বাতিল করা হয়েছে পাকিস্তানি ভিসা, পাশাপাশি সমস্ত পাক নাগরিকদের ভারত ছাড়ার নির্দেশ দেওয়া হয়েছে। বন্ধ করা হয়েছে ওয়াঘা সীমান্ত। আর তারপর থেকেই পাকিস্তানের রেশ শুরু হয়েছে ভারতের উপর। আর এবার পাক ইউটিউব চ্যানেল উস্কানিমূলক বার্তা দেওয়ায় ভারতের পক্ষ থেকে বন্ধ করা হল ওই ১৬টি চ্যানেল।

দেখুন অন্য খবর